CELEX: 22000D0315(01)
Language: el
Date: 2000-02-17 00:00:00
Title: Απόφαση αριθ. 1/2000 του Συμβουλίου Σύνδεσης ΕΕ-Πολωνίας, της 17ης Φεβρουαρίου 2000, για την παράταση του συστήματος διπλού ελέγχου που καθιερώθηκε με την απόφαση αριθ. 2/1999 του Συμβουλίου Σύνδεσης για την περίοδο από 1ης Ιανουαρίου έως 31 Δεκεμβρίου 2000

Avis juridique important

|

22000D0315(01)

Απόφαση αριθ. 1/2000 του Συμβουλίου Σύνδεσης ΕΕ-Πολωνίας, της 17ης Φεβρουαρίου 2000, για την παράταση του συστήματος διπλού ελέγχου που καθιερώθηκε με την απόφαση αριθ. 2/1999 του Συμβουλίου Σύνδεσης για την περίοδο από 1ης Ιανουαρίου έως 31 Δεκεμβρίου 2000  

Επίσημη Εφημερίδα αριθ. L 067 της 15/03/2000 σ. 0034 - 0034

ΑΠΟΦΑΣΗ αριθ. 1/2000 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΠΟΛΩΝΙΑΣτης 17ης Φεβρουαρίου 2000για την παράταση του συστήματος διπλού ελέγχου που καθιερώθηκε με την απόφαση αριθ. 2/1999 του Συμβουλίου Σύνδεσης για την περίοδο από 1ης Ιανουαρίου έως 31 Δεκεμβρίου 2000(2000/213/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Εκτιμώντας τα ακόλουθα:(1) Η ομάδα επαφών που αναφέρεται στο άρθρο 10 του πρωτοκόλλου αριθ. 2 της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, η οποία άρχισε να ισχύει την 1η Φεβρουαρίου 1994, συνήλθε στις 28 Σεπτεμβρίου 1999 και συμφώνησε να συστήσει στο Συμβούλιο Σύνδεσης, που ιδρύθηκε βάσει του άρθρου 102 της συμφωνίας, την παράταση, για την περίοδο από 1ης Ιανουαρίου έως 31 Δεκεμβρίου 2000, του συστήματος διπλού ελέγχου το οποίο καθιερώθηκε το 1999 με την απόφαση αριθ. 2/1999 του Συμβουλίου Σύνδεσης(1).(2) Το Συμβούλιο Σύνδεσης, αφού έλαβε όλες τις σχετικές πληροφορίες, συμφώνησε με την άνω σύσταση,ΑΠΟΦΑΣΙΖΕΙ:Άρθρο 1Το σύστημα διπλού ελέγχου, που καθιερώθηκε με την απόφαση αριθ. 2/1999 για το χρονικό διάστημα από 1ης Ιανουαρίου έως 31 Δεκεμβρίου 1999, εξακολουθεί να εφαρμόζεται για την περίοδο από 1ης Ιανουαρίου έως 31 Δεκεμβρίου 2000. Στο προοίμιο και στο άρθρο 1 παράγραφοι 1 και 3 της απόφασης, οι παραπομπές στην περίοδο "από 1ης Απριλίου έως 31 Δεκεμβρίου 1999" αντικαθίστανται από παραπομπές στην περίοδο "από 1ης Ιανουαρίου έως 31 Δεκεμβρίου 2000".Άρθρο 2Η παρούσα απόφαση αρχίζει να ισχύει την ημέρα της υιοθέτησής της.Εφαρμόζεται από την 1η Ιανουαρίου 2000.Βρυξέλλες, 17 Φεβρουαρίου 2000.Για το Συμβούλιο ΣύνδεσηςΟ ΠρόεδροςJ. GAMA(1) ΕΕ L 133 της 28.5.1999, σ. 44.